CELEX: 32021R1336
Language: fi
Date: 2021-06-02 00:00:00
Title: Komission delegoitu asetus (EU) 2021/1336, annettu 2 päivänä kesäkuuta 2021, delegoidun asetuksen (EU) N:o 907/2014 muuttamisesta varainhoidon osalta

12.8.2021   
               
               
                  FI
               
               
                  Euroopan unionin virallinen lehti
               
               
                  L 289/6
               
            
         
            KOMISSION DELEGOITU ASETUS (EU) 2021/1336,
            annettu 2 päivänä kesäkuuta 2021,
            delegoidun asetuksen (EU) N:o 907/2014 muuttamisesta varainhoidon osalta
         
         
            EUROOPAN KOMISSIO, joka
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 40 artiklan ja 46 artiklan 1 kohdan,
            
            sekä katsoo seuraavaa:
            
               
                           (1)
                        
                        
                           Asetuksen (EU) N:o 1306/2013 40 artiklan ensimmäisessä kohdassa säädetään, että maksajavirastojen tuensaajille ennen aikaisinta mahdollista maksupäivää ja viimeisen mahdollisen maksupäivän jälkeen suorittamat maksut eivät voi saada unionin rahoitusta, lukuun ottamatta tiettyjä tapauksia.
                        
                     
            
               
                           (2)
                        
                        
                           Komission delegoidun asetuksen (EU) N:o 907/2014 (2) 5 ja 5 a artiklassa vahvistetaan edellytykset, joiden nojalla maksumääräaikojen jälkeen toteutuneille menoille voidaan myöntää unionin rahoitusta suhteellisuusperiaatteen mukaisesti.
                        
                     
            
               
                           (3)
                        
                        
                           Delegoidun asetuksen (EU) N:o 907/2014 5 artiklaan lisättiin 3 a kohta komission delegoidulla asetuksella (EU) 2015/160 (3) oikeusvarmuuden tarjoamiseksi ja niiden edellytysten selventämiseksi, joita sovellettiin varainhoitovuonna 2015 neuvoston asetuksen (EY) N:o 73/2009 (4) nojalla maksettuihin suoriin tukiin. Kyseinen säännös on vanhentunut ja voidaan siksi kumota.
                        
                     
            
               
                           (4)
                        
                        
                           Viimeisimpien maksumääräaikojen noudattaminen on tarkastettava sekä Euroopan maatalouden tukirahastosta, jäljempänä ’maataloustukirahasto’, että Euroopan maaseudun kehittämisen maatalousrahastosta, jäljempänä ’maaseuturahasto’, katettavien maksujen osalta. Maataloustukirahaston yhteydessä maksumääräaikojen noudattamisen tarkastuksia tehdään varainhoitovuotta kohden kaksi: ensimmäinen 31 päivään heinäkuuta mennessä toteutuneiden menojen osalta ja toinen 15 päivään lokakuuta mennessä toteutuneiden jäljellä olevien menojen osalta. Maaseuturahaston yhteydessä tarkastuksia on varainhoitovuotta kohden vain yksi, ja se koskee kaikkia asianomaisen varainhoitovuoden osalta toteutuneita maksuja.
                        
                     
            
               
                           (5)
                        
                        
                           Yksinkertaistamisen ja tehokkuuden syistä sekä jäsenvaltioille ja komissiolle aiheutuvan hallinnollisen rasitteen vähentämiseksi olisi säädettävä myös maataloustukirahaston menojen osalta yhdestä ainoasta maksumääräaikojen noudattamisen tarkastuksesta koko varainhoitovuotta kohden. Tarkastus olisi tehtävä 15 päivään lokakuuta mennessä toteutuneiden menojen osalta. Komission olisi kuitenkin voitava tehdä lisätarkastus 31 päivään heinäkuuta mennessä toteutuneiden menojen osalta, jos menoilmoitusten yhteydessä todetaan maksumääräaikojen noudattamatta jättämistä.
                        
                     
            
               
                           (6)
                        
                        
                           Euroopan parlamentin ja neuvoston asetuksella (EU) 2020/2220 (5) muutettiin Euroopan parlamentin ja neuvoston asetusta (EU) N:o 1305/2013 (6) ja pidennettiin maaseuturahastosta tuettavien maaseudun kehittämisohjelmien kestoa 31 päivään joulukuuta 2022 saakka. Siinä myös annettiin jäsenvaltioille mahdollisuus rahoittaa pidennettyjä ohjelmiaan vuosien 2021 ja 2022 vastaavista talousarviomäärärahoista. Lisäksi asetuksella (EU) 2020/2220 asetettiin pidennettyjen ohjelmien saataville lisävaroja Euroopan unionin elpymisvälineestä, jäljempänä ’elpymisväline’, vuosiksi 2021 ja 2022 asetuksen (EU) N:o 1305/2013 mukaisten toimenpiteiden rahoittamiseksi, jotta voidaan puuttua vaikutuksiin, joita covid-19-kriisistä on aiheutunut unionin maatalousalalle ja maaseutualueille.
                        
                     
            
               
                           (7)
                        
                        
                           Kuten asetuksen (EU) 2020/2220 johdanto-osan 24 kappaleessa todetaan, elpymisvälineestä peräisin oleviin lisävaroihin sovelletaan erityisehtoja. Kyseiset lisävarat olisi sen vuoksi ohjelmoitava ja niitä olisi seurattava erillään maaseudun kehittämiseen myönnettävästä unionin tuesta soveltaen pääsääntöisesti asetuksessa (EU) N:o 1305/2013 asetettuja sääntöjä. Sen vuoksi kyseiset lisävarat olisi pantava täytäntöön asetuksella (EU) N:o 1305/2013, ja niitä olisi pidettävä kyseisen asetuksen puitteissa määrinä, joilla rahoitetaan toimia maaseuturahaston puitteissa. Tämän seurauksena delegoidun asetuksen (EU) N:o 907/2014 5 a artiklassa tarkoitetut marginaalit ja vähennykset olisi laskettava erikseen maaseuturahaston määrärahojen ja asetuksen (EU) N:o 1305/2013 58 a artiklassa tarkoitettujen lisävarojen osalta.
                        
                     
            
               
                           (8)
                        
                        
                           Delegoidun asetuksen (EU) N:o 907/2014 mukaisesti komissio suorittaa jäsenvaltioille maksuja kuukausittain tai muussa säännöllisessä aikataulussa jäsenvaltioiden toimittamien menoilmoitusten perusteella. Komission olisi kuitenkin tässä yhteydessä otettava huomioon maksajavirastojen perimät unionin talousarvioon kuuluvat tulot, jotka jäsenvaltiot ovat esittäneet kuukausittaisissa ilmoituksissaan. Nykyisin komissio nettouttaa maataloustukirahaston yhteydessä menojen määrät käyttötarkoitukseensa sidottujen tulojen määrillä suoraan kuukausittaisessa maksupäätöksessään. Tämä menettelytapa poikkeaa siitä, miten käyttötarkoitukseensa sidottuja tuloja hallinnoidaan muiden unionin rahastojen yhteydessä. Muiden unionin rahastojen yhteydessä menojen määriä ei nettouteta, vaan ne peritään Euroopan parlamentin ja neuvoston asetuksen (EU, Euratom) 2018/1046 (7) 98 artiklan mukaisesti annetulla perintämääräyksellä. Jotta voidaan yhdenmukaistaa komission kirjanpitokäytäntöjä ja erityisesti käyttötarkoitukseensa sidottujen tulojen hallinnointitapaa, on aiheellista mukauttaa tämä maataloustukirahaston varainhoitoon liittyvä tekninen puoli sen menettelyn mukaiseksi, jota käytetään muissa unionin rahastoissa. Edellytyksiä, joilla maataloustukirahaston yhteydessä toteutuneet käyttötarkoitukseensa sidotut tulot kuitataan, olisi siksi muutettava vaarantamatta jäsenvaltioille suoritettavien maksujen oikea-aikaista suorittamista.
                        
                     
            
               
                           (9)
                        
                        
                           Sen vuoksi delegoitua asetusta (EU) N:o 907/2014 olisi muutettava,
                        
                     
            ON HYVÄKSYNYT TÄMÄN ASETUKSEN:
         
         
            
               
                  1 artikla
               
               Muutetaan delegoitu asetus (EU) N:o 907/2014 seuraavasti:
               
                           1)
                        
                        
                           Muutetaan 5 artikla seuraavasti:
                           
                                       a)
                                    
                                    
                                       Kumotaan 3 a kohta.
                                    
                                 
                                       b)
                                    
                                    
                                       Korvataan 5 kohta seuraavasti:
                                       
                                          ”5.   Maksumääräaikojen noudattamisen valvonta on toteutettava kerran kunkin varainhoitovuoden aikana 15 päivään lokakuuta mennessä toteutuneiden menojen osalta. Siltä varalta, että kuukausittaisten menoilmoitusten yhteydessä esiintyy maksumääräaikojen noudattamatta jättämistä, on mahdollista suorittaa lisätarkastus 31 päivään heinäkuuta mennessä toteutuneiden menojen osalta.
                                          Mahdolliset maksumääräaikojen ylittämiset otetaan huomioon viimeistään asetuksen (EU) N:o 1306/2013 51 artiklassa tarkoitetun tilien tarkastamista ja hyväksymistä koskevan päätöksen yhteydessä.”
                                       
                                    
                                 
                     
                           2)
                        
                        
                           Lisätään 5 a artiklaan kohta seuraavasti:
                           
                              ”7.   Edellä 2 ja 3 kohdassa tarkoitetut marginaalit ja vähennykset lasketaan erikseen Euroopan maaseudun kehittämisen maatalousrahaston määrärahojen osalta, ilman asetuksen (EU) N:o 1305/2013 58 a artiklassa tarkoitettuja lisävaroja, ja suhteessa kyseisiin lisävaroihin.”
                           
                        
                     
                           3)
                        
                        
                           Korvataan 7 artiklan 1 kohta seuraavasti:
                           
                              ”1.   Komissio maksaa asetuksen (EU) N:o 1306/2013 18 artiklan 3 kohdan nojalla tekemällään kuukausimaksuja koskevalla päätöksellä kunkin jäsenvaltion kuukausittaisessa ilmoituksessaan esittämien menojen loppusumman, josta on vähennetty käyttötarkoitukseensa sidottujen tulojen määrä, jonka asianomainen jäsenvaltio on sisällyttänyt menoilmoituksiinsa. Tämän korvauksen katsotaan vastaavan kyseisten tulojen perintää.
                              Käyttötarkoitukseensa sidotuista tuloista syntyneet maksusitoumusmäärärahat ja maksumäärärahat avataan, kun kyseiset tulot sidotaan budjettikohtiin.”
                           
                        
                     
            
               
                  2 artikla
               
               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
         
         
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
               Tehty Brysselissä 2 päivänä kesäkuuta 2021.
               
                  
                     Komission puolesta
                  
                  
                     Puheenjohtaja
                  
                  Ursula VON DER LEYEN
               
            
         
         
            (1)  EUVL L 347, 20.12.2013, s. 549.
         
            (2)  Komission delegoitu asetus (EU) N:o 907/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta (EUVL L 255, 28.8.2014, s. 18).
         
            (3)  Komission delegoitu asetus (EU) 2015/160, annettu 28 päivänä marraskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta annetun delegoidun asetuksen (EU) N:o 907/2014 muuttamisesta (EUVL L 27, 3.2.2015, s. 7).
         
            (4)  Neuvoston asetus (EY) N:o 73/2009, annettu 19 päivänä tammikuuta 2009, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta (EUVL L 30, 31.1.2009, s. 16).
         
            (5)  Euroopan parlamentin ja neuvoston asetus (EU) 2020/2220, annettu 23 päivänä joulukuuta 2020, tiettyjen siirtymäsäännösten vahvistamisesta Euroopan maaseudun kehittämisen maatalousrahaston (maaseuturahasto) ja Euroopan maatalouden tukirahaston (maataloustukirahasto) tukea varten vuosina 2021 ja 2022 sekä asetusten (EU) N:o 1305/2013, (EU) N:o 1306/2013 ja (EU) N:o 1307/2013 muuttamisesta varojen ja soveltamisen osalta vuosina 2021 ja 2022 ja asetuksen (EU) N:o 1308/2013 muuttamisesta varojen ja tällaisen tuen jakamisen osalta vuosina 2021 ja 2022 (EUVL L 437, 28.12.2020, s. 1).
         
            (6)  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).
         
            (7)  Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1).